wickkiey/tamil-wikipedia-chunked huggingface dataset:
# காண்டுவா மாவட்டம்

## பொருளாதாரம்

வறண்ட வானிலை கொண்ட காண்டுவா மாவட்டம் பொருளாதாரத்தில் மிகவும் பின் தங்கிய 250 இந்திய மாவட்டங்களில் ஒன்றாக இந்திய அரசின் பஞ்சாயத்து ராஜ் அமைச்சகம் 2006-ஆம் ஆண்டில் அறிவித்துள்ளதால், இம்மாவட்டத்தின் ஊரக வளர்ச்சி திட்டங்களுக்கு இந்திய அரசு ஆண்டுதோறும் நிதியுதவி வழங்கி வருகிறது.
# காண்டுவா மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,310,061 ஆக உள்ளது. கிராமப்புறங்களில் 80.20% மக்களும்; நகரப்புறங்களில் 19.80% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 21.50% ஆக உயர்ந்துள்ளது. மக்கள் தொகையில் 674,329 ஆண்களும் மற்றும் 635,732 பெண்களும் உள்ளனர். பாலின விகிதம் ஆயிரம் ஆண்களுக்கு 943 பெண்கள் வீதம் உள்ளனர். 7,352 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 178 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 66.39% ஆகவும், ஆண்களின் படிப்பறிவு 76.29% ஆகவும், பெண்களின் படிப்பறிவு 55.92% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 208,140 ஆக உள்ளது.
# காண்டுவா மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,182,330 (90.25 %) ஆகவும், இசுலாமிய சமய மக்கள் தொகை 116,277 (8.88 %) ஆகவும், கிறித்தவ சமயத்தினரின் மக்கள் தொகை 2,800 (0.21 %) ஆகவும், , சீக்கிய சமய மக்கள் தொகை 1,726 (0.13 %) ஆகவும், சமண சமய மக்கள் தொகை 3,856 (0.29 %) ஆகவும், பௌத்த சமய மக்கள் தொகை 1,425 (0.11 %) ஆகவும், பிற சமய மக்களின் தொகை 158 (0.01 %) ஆகவும், மற்றும் சமயம் குறிப்பிடாதவர்கள் மக்கள் தொகை 1,489 (0.11 %) ஆகவும் உள்ளது.
# காண்டுவா மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# காண்டுவா மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# மண்டசௌர் மாவட்டம்

**மண்டசௌர் மாவட்டம்** (Mandsaur District) மத்திய இந்தியாவின் மத்தியப் பிரதேச மாநிலத்தின் 52 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் மண்டோசோர் ஆகும். இது உஜ்ஜைன் கோட்டத்தில் அமைந்துள்ளது. குப்தப் பேரரசு காலத்திய மால்வா மன்னர் யசோதர்மன் நிறுவிய வெற்றித் தூண் மண்டோசோர் நகரத்தின் அருகே சேந்தனி கிராமத்தில் உள்ளது.
# மண்டசௌர் மாவட்டம்

## மாவட்ட எல்லைகள்

மண்டசௌர் மாவட்டத்தின் வடகிழக்கில் இராஜஸ்தான் மாநிலத்தின் சித்தௌகர் மாவட்டம், கிழக்கில் இராஜஸ்தானின் கோட்டா மாவட்டம், தென்கிழக்கில் இராஜஸ்தானின் ஜலாவார் மாவட்டம், தெற்கில் ரத்லாம் மாவட்டம், மேற்கில் இராஜஸ்தான் மாநிலத்தின் பிரதாப்கர் மாவட்டம், வடமேற்கில் நீமச் மாவட்டம் எல்லைகளாக உள்ளது.
# மண்டசௌர் மாவட்டம்

## பொருளாதாரம்

வறண்ட வானிலை கொண்ட மண்டசௌர் மாவட்டத்தில் அதிக அளவில் அபின் உற்பத்தி செய்யப்படுகிறது. சிலேட்டுக்கல் கனிமம் அதிக அளவில் காணப்படுகிறது.
# மண்டசௌர் மாவட்டம்

## மாவட்ட நிர்வாகம்

இம்மாவட்டம் நான்கு உட்கோட்டங்களும்; மண்டசௌர், மல்ஹர்கா, கரோத், சாம்கர், தலௌதா, பன்புரா, சுவஸ்ரா மற்றும் சீதாமௌ என எட்டு வருவாய் வட்டங்களைக் கொண்டுள்ளது.
# மண்டசௌர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,340,411 ஆக உள்ளது. கிராமப்புறங்களில் 79.29% மக்களும்; நகரப்புறங்களில் 20.71% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 13.24% ஆக உயர்ந்துள்ளது. மக்கள் தொகையில் 682,851 ஆண்களும் மற்றும் 657,560 பெண்களும் உள்ளனர். பாலின விகிதம் ஆயிரம் ஆண்களுக்கு 963 பெண்கள் வீதம் உள்ளனர். 5,535 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 242 மக்கள் வாழ்கின்றனர். இம்மாவட்டத்தின் சராசரி படிப்பறிவு
71.78% ஆகவும், ஆண்களின் படிப்பறிவு 85.14% ஆகவும், பெண்களின் படிப்பறிவு 57.98% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 177,659 ஆக உள்ளது.
# மண்டசௌர் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,192,588 (88.97 %) ஆகவும், இசுலாமிய சமய மக்கள் தொகை 125,548 (9.37 %) ஆகவும், கிறித்தவ சமயத்தினரின் மக்கள் தொகை 1,120 (0.08 %) ஆகவும், , சீக்கிய சமய மக்கள் தொகை 849 (0.06 %) ஆகவும், சமண சமய மக்கள் தொகை 19,029 (1.42 %) ஆகவும், பௌத்த சமய மக்கள் தொகை 242 (0.02 %) ஆகவும், பிற சமய மக்களின் தொகை 77 (0.01 %) ஆகவும், மற்றும் சமயம் குறிப்பிடாதவர்கள் மக்கள் தொகை 958 (0.07 %) ஆகவும் உள்ளது.
# மண்டசௌர் மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# மண்டசௌர் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# குட்டைக் கிளி

**குட்டைக் கிளி** அல்லது **கன்னிக்கிளி** (*Lories*, *lorikeets*) என்பது சிறிது முதல் மத்திய அளவு வரையான மரங்களில் வாழும் கிளிகள் ஆகும். இவற்றின் தூரிகை முனை அமைப்பு நாக்கு பூக்களில் உள்ள மலர்த்தேன், பழங்கள் போன்றவற்றை உண்ண அமைந்துள்ளன. இவ்வினப் பறவைகள் ஒற்றைத்தொகுதிமரபு உயிரினத் தோற்றம் குழுவையும் கிளிக் குடும்பத்தையும் சேர்ந்தவை. பாரம்பரியமாக, இவை *லொரினே* (*Loriinae*) துணைக்குடும்பமான கருதப்பட்டன. ஆனால் சமீபத்தில் வேறு குழு குழுவாக கருதப்படுகின்றன. இவை பரவலாக ஆஸ்திரலேசியா பிரந்தியத்தில், குறிப்பாக தென் கிழக்கு ஆசியா, பொலினீசியா, பப்புவா நியூ கினி, கிழக்குத் திமோர், ஆத்திரேலியா ஆகிய இடங்களில், பிரகாசமான நிறங்களில் காணப்படுகின்றன.
# தடித்த அலகு மீன்கொத்தி

**மலை மீன்கொத்தி** (*stork-billed kingfisher*, *பெலர்கோப்சிசு கேப்பென்சிசு*) என்பது ஒரு மர மீன்கொத்தியாகும். இது பரவலாக இந்தியத் துணைக்கண்டம், தென்கிழக்காசியா ஆகிய வெப்ப வலயங்களில், இந்தியா முதல் இந்தோனேசியா வரை காணப்படுகின்றன. இந்த மீன்கொத்தி இதன் பரவல் பகுதிகளில் வாழ்கின்றன.  
இது பெரிய மீன்கொத்தியும், நீளம் உடையதும் ஆகும். இதன் அலகு நாரையின் அலகுபோல பருத்து நீண்டு இரத்தச் சிவப்பாகச் சுமார் 10 செ.மீ. நீளம் இருக்கும். இதன் இந்த தடித்த அலகைக் கொண்டு பிற மீன் கொத்திகளில் இருந்து இதை எளிதில் பிரித்தறியலாம்.  
இதன் பிற தமிழ்ப்பெயர்களாக பெரிய அலகு மீன்கொத்தி அல்லது பருத்த அலகு மீன்கொத்தி, குக்குறுப்பான், மலைக்கலவாய், குலுகுலுப்பான், காக்கா பொன்மான் ஆகிய பெயர்கள் உள்ளன.
# தடித்த அலகு மீன்கொத்தி

## வகைப்பாட்டியல்

இந்த சிற்றினத்தின் கீழ் பதின்மூன்று துணையினங்கள் அங்கீகரிக்கப்பட்டுள்ளன. அவை:  
- இலங்கை தடித்த அலகு மீன்கொத்தி பே. கே. கேப்பென்சிசு (லின்னேயஸ், 1766) - நேபாளம், இந்தியா, இலங்கை
- பெ. கே. ஓசுமாசுடோனி (பேக்கர், 1934) - அந்தமான் தீவுகள்
- பெ. கே. இண்டர்மீடியா ஹியூம், 1874 - நிக்கோபார் தீவுகள்
- பெ. கே. பர்மேனிகா ஷார்ப், 1870 – மியான்மர் முதல் இந்தோசீனா வரை மற்றும் தெற்கிலிருந்து வடக்கு மலாய் தீபகற்பம்
- பெ. கே. மலாசென்சிசு ஷார்ப், 1870 – மத்திய மற்றும் தெற்கு மலாய் தீபகற்பம், ரியாவ் தீவுக்கூட்டம் மற்றும் லிங்க தீவுகள்
- பெ. கே. சயனோப்டெரிக்சு (ஓபர்ஹோல்சர், 1909) - சுமாத்திரா, பாங்கா தீவு மற்றும் பெலிடுங் தீவு
- பெ. கே. சைமாலுரென்சிசு ரிச்மாண்ட், 1903 – மைமுயேல் தீவு (இந்தோனேசியாவின் சுமத்ரா தீவின் மேற்கு கடற்கரையில்)
- பெ. கே. சோடாலிசு ரிச்மண்ட், 1903 - பன்யாக், நியாஸ், பத்து மற்றும் மெந்தாவாய் தீவுகள் பதிலாட்புலம் (சுமாத்திராவின் மேற்கு கடற்கரையில்)
- பெ. கே. இன்னோமினாட்டா (வான் ஊர்ட், 1910) - போர்னியோ
- பெ. கே. ஜாவானா (போடாரெட், 1783) – சாவகம்
- பெ. கே. ப்ளோரேசியானா ஷார்ப், 1870 - பாலி, புளோரஸ் (சிறு சுந்தா தீவுகள்)
- பெ. கே. கெளல்தி ஷார்ப், 1870 - வடக்கு பிலிப்பீன்சு
- பெ. கே. ஜிகாண்டியா வால்டன், 1874 - மத்திய மற்றும் தெற்கு பிலிப்பீன்சு  
-
# அமேசன் கிளி

**அமேசன் கிளி** அல்லது **அமேசான் கிளி** (*Amazon parrot*) என்பது *அமேசோனா* (*Amazona*) பேரினத்தைச் சேர்ந்த கிளியின் பொதுப் பெயராகும். இவை நடுத்தர அளவுள்ளதும், புதிய உலகத்தை தாயகமாகக் கொண்டதும், தென் அமெரிக்கா முதல் மெக்சிக்கோ, கரிபியன் வரையான இடங்களில் காணப்படுகிறது.  
பல அமேசன் கிளிகள் பச்சை நிறமுள்ளவை. இவை விதைகள், கொட்டைகள், பழம் உண்பதுடன், இலை சார்ந்தவற்றையும் உட்கொள்கின்றன.
# அமெரிக்க பூநாரை

**அமெரிக்க பூநாரை** (*American flamingo*; *Phoenicopterus ruber*) என்பது பூநாரையில் பெரிய இனமும், பெரும் பூநாரைக்கும் சிலி பூநாரைக்கும் நெருங்கிய தொடர்புள்ளதும் ஆகும். இது முன்னர் பெரும் பூநாரையுடன் தொடர்புபடுத்திப் பார்க்கப்பட்டது. ஆனாலும், போதிய சான்றுகள் இல்லாததால் பிழை எனப்பட்டது. கலாபகசுத் தீவுகள் இது உள்ளதால் **கரீபியன் பூநாரை** எனவும் அறியப்படுகிறது. கியூபாவில் இது "பெரும் பூநாரை" எனவும் அழைக்கப்படுகிறது. வட அமெரிக்காவில் வாழும் பூநாரை இது ஒன்றே ஆகும்.
# அவுரிநெல்லி

**அவுரிநெல்லி (Blueberries)** என்பது ஒரு பூக்குந்தாவரம் ஆகும் இதன் கனிகள் கருநீல நிறமுடையவை இவை ***Cyanococcus*** என்ற பேரினத்தவை*.* இப்பழங்கள் வட அமெரிக்காவை பூர்வீகமாகக் கொண்டவை (வணிக ரீதியாக ஐரோப்பாவில் அவுரிநெல்லி 1930 வரை அறிமுகப்படுத்தப்படவில்லை).  
அவுரிநெல்லி புதர்கள் பொதுவாக நிமிர்ந்த நிலையிலும், சாய்த நிலையிலும் இவற்றின் உயரம் 10 செண்டி மீட்டர் (3.9 அங்குலம்) முதல் 4 மீட்டர் (13 அடி) வரை வேறுபடுகிறன.  
இதன் இலைகள் 1-8 செ.மீ (0.39–3.15 அங்) நீளமும், 0.5–3.5 செ.மீ (0.20–1.38 அங்) அகலம் கொண்டவையாகவும். இதன் பூக்கள் மணி வடிவம் கொண்டதாகவும், வெண்மை, இளஞ்சிவப்பு அல்லது சிவப்பு நிறத்துடனும், சிலசமயங்களில் பசுமைதோய்ந்த நிறத்திலும் இருக்கும். இதன் பழங்களின் முனையில் 5–16 மி.மீ (0.20–0.63 அங்) விட்டம் உடைய கிரீடம் இருக்கும். இப்பழங்கள் முதலில் வெளிர் பச்சை நிறத்திலும், பின்னர் சிவப்பு-ஊதாவாகவும், இறுதியாக பழுக்கு்ம்போது அடர் ஊதா நிறத்தை அடைகின்றன. இவற்றின் மேல் ஒரு பாதுகாப்பு பூச்சாக ஒருவகை மெழுகு பூச்சும் காணப்படுகிறது. இவை கனியும்போது இனிப்பு சுவையாகவும், அதேபொழுது அமிலத்தன்மை கொண்டதாகவும் ஆகின்றன. அவுரிநெல்லி புதர்களில் பொதுவாக கனிகள் வரும் பருவம் அவை உள்ள நிலப்பரப்பு உயரம் மற்றும் அட்சரேகை உள்ளூர் நிலைமைகளால் பாதிக்கப்பட்டுகிறது, இதனால் பயிர்களில் பழங்கள் காய்ப்பது இந்த நிலைமைகளை பொறுத்து (வட துருவத்தில்) மே முதல் ஆகஸ்ட் வரை மாறுபடுகிறது.<span data-segmentid="117"></span>
# 2016 கொல்கத்தா மேம்பாலம் இடிபாடு

மார்ச் 31, 2016 அன்று கொல்கத்தாவின் கிரீசு பூங்காவின் அண்மையில் புதியதாக கட்டப்பட்டு வரும் மேம்பாலம் இடிந்து விழுந்தது. இதில் குறைந்தது 25 பேர் உயிரிழந்தனர்; குறைந்தது 75 பேர் காயமுற்றனர்.
# 2016 கொல்கத்தா மேம்பாலம் இடிபாடு

## பின்னணி

கொல்கத்தாவின் கிரிஷ் பூங்காவில் இருந்து ஹவுரா பகுதியை இணைக்கும் வகையில் 2.2 கி.மீட்டர் தொலைவிற்கு விவேகானந்தா மேம்பாலம் கட்டப்பட்டு வருகிறது. இதற்கான ஒப்பந்தப் புள்ளிகள் 2008இல் கோரப்பட்டு 2009இல் பணி துவங்கியது. இதனை கட்டி முடிக்க ஐதராபாத்தைத் தலைமையகமாகக் கொண்ட ஐவிஆர்சிஎல் நிறுவனத்திற்கு பணியாணை வழங்கப்பட்டது. 2010ஆம் ஆண்டில் முடிந்திருக்க வேண்டிய இப்பணி பலமுறை முடிவுநாட்களை தள்ளிப்போட்டு முடிவுறா நிலையில் இருந்தது.. மேம்பாலப் பணிகளை விரைவுபடுத்த ஒப்பந்த நிறுவனத்துக்கு கொல்கத்தா பெருநகர மேம்பாட்டு ஆணையம் உத்தரவிட்டது. இதனால் விபத்து நிகழ்வதற்கு முன்னதாக பணிகள் வேகமாக நடைபெற்று வந்ததாகக் கூறப்படுகிறது. இடிந்து விழுவதற்கு முதல்நாள், மார்ச் 30, 2016 அன்று, மேம்பாலத்தில் காங்கிறீட்டு ஊற்றப்பட்டது. இந்நிலையில் மார்ச் 31, 2016 வியாழக்கிழமை மதியம் 12.30 மணியளவில் புரா பஜார் பகுதியில் சுமார் 250 மீட்டர் நீளத்துக்கு மேம்பாலம் இடிந்து விழுந்தது. அந்த நேரத்தில் பாலத்தின் கீழே தானுந்துகள், பேருந்துகள் உள்ளிட்ட ஊர்திகள் சென்று கொண்டிருந்தன. நடைப்பயணிகளும் சென்று கொண்டிருந்தனர். அவர்கள் அனைவரும் மேம்பால இடிபாடுகளுக்குள் சிக்கிக் கொண்டனர்.
# பர்வானி மாவட்டம்

**பர்வானி மாவட்டம்** (Barwani district) (இந்தி: बड़वानी जिला) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **பர்வானி** ஆகும். இது இந்தூர் கோட்டத்தில் அமைந்துள்ளது.
# பர்வானி மாவட்டம்

## மாவட்ட எல்லைகள்

பர்வானி மாவட்டத்தின் வடக்கில் தார் மாவட்டம், கிழக்கிலும், வடகிழக்கிலும், தென்கிழக்கிலும் கார்கோன் மாவட்டம், தெற்கில் மகாராஷ்டிர மாநிலத்தின் ஜள்காவ் மாவட்டம், தென்மேற்கில் மகாராஷ்டிராவின் துளே மாவட்டம், மேற்கில் நந்துர்பார் மாவட்டம், வடமேற்கில் அலிராஜ்பூர் மாவட்டம் எல்லைகளாக உள்ளது.
# பர்வானி மாவட்டம்

## வரலாறு

மன்னராட்சி பகுதியாக இருந்த பர்வானி சுதேச சமஸ்தானம், இந்திய விடுதலைக்குப் பின்னர் 1948-இல் இந்தியாவின் மத்தியப் பிரதேசத்தின், மேற்கு நிமர் மாவட்டத்துடன் இணைக்கப்பட்டது.
பின்னர் நிர்வாக வசதிக்காக கார்கோன் மாவட்டத்தின் சில பகுதிகளைக் கொண்டு பர்வானி மாவட்டம் 25 மே 1998-ஆம் ஆண்டில் துவக்கப்பட்டது.
# பர்வானி மாவட்டம்

## பொருளாதாரம்

பர்வானி மாவட்டம் வறண்ட வானிலை கொண்டிருப்பதால் இம்மாவட்டம், தொழில் மற்றும் வேளாண்மை வளர்ச்சி அடையவில்லை. பொருளாதாரத்தில் மிகவும் பின் தங்கிய 250 இந்திய மாவட்டங்களில் ஒன்றாக பர்வானி மாவட்டத்தை இந்திய அரசின் பஞ்சாயத்து ராஜ் அமைச்சகம் 2006-ஆம் ஆண்டில் அறிவித்துள்ளது.
இதனால் இம்மாவட்டத்தின் ஊரக வளர்ச்சி திட்டங்களுக்கு இந்திய அரசின் நிதி உதவி அளிக்கிறது.
# பர்வானி மாவட்டம்

## மாவட்ட நிர்வாகம்

பர்வானி மாவட்டம் பர்வானி மற்றும் செந்துவா என இரண்டு உட்கோட்டங்களையும்; பர்வானி, செந்துவா, பன்செமல், வர்லா, திக்ரி, பட்டி, அஞ்ஜத், ராஜ்பூர் மற்றும் வர்லா என ஒன்பது வருவாய் வட்டங்களைக் கொண்டது.
இம்மாவட்டம் பர்வானி, பட்டி, செந்துவா, பன்செமல், நிவாளி, திக்ரி மற்றும் ராஜ்பூர் என ஏழு ஊராட்சி ஒன்றியங்களைக் கொண்டது.
இம்மாவட்டம் பர்வானி மற்றும் செந்துவா என இரண்டு நகராட்சிகளைக் கொண்டுள்ளது.
# பர்வானி மாவட்டம்

## அரசியல்

பர்வானி மாவட்டம் பர்வானி, செந்துவா, பன்செமல் மற்றும் இராஜ்பூர் என நான்கு மத்தியப் பிரதேச சட்டமன்ற தொகுதிகளைக் கொண்டுள்ளது.
இந்த நான்கு சட்டமன்ற தொகுதிகளும் கார்கோன் நாடாளுமன்ற மக்களவைத் தொதிக்குட்பட்டதாகும்.
# பர்வானி மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,385,881 ஆக உள்ளது. கிராமப்புறங்களில் 85.25% மக்களும்; நகரப்புறங்களில் 14.72% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 27.57% ஆக உயர்ந்துள்ளது. மக்கள் தொகையில் 699,340 ஆண்களும் மற்றும் 686,541 பெண்களும் உள்ளனர். பாலின விகிதம் ஆயிரம் ஆண்களுக்கு பெண்கள் 982 வீதம் உள்ளனர். 5,427 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 255 மக்கள் வாழ்கின்றனர். இம்மாவட்டத்தின் சராசரி படிப்பறிவு 49.08 % ஆகவும், ஆண்களின் படிப்பறிவு 55.70 % ஆகவும், பெண்களின் படிப்பறிவு 42.39 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 265,299 ஆக உள்ளது.
# பர்வானி மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,318,869 (95.16 %) ஆகவும், இசுலாமிய சமய மக்கள் தொகை 58,222 (4.20 %) ஆகவும், கிறித்தவ, சீக்கிய, சமண, பௌத்த சமய மக்கள் தொகை கணிசமாகவும் உள்ளது.
# பர்வானி மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# பர்வானி மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# விக்கிப்பீடியா:விக்கிக்கோப்பை/2016 புள்ளிகள்

2016 ஆம் ஆண்டில் இடம்பெற்ற விக்கிக்கோபைப் போட்டிக்கான பூரணப்படுத்தபடாத புள்ளிவிபரம் இப்பக்கத்தில் இடப்பட்டுக்கொண்டு இருக்கின்றது. தயவு கூர்ந்து ஒருங்கிணைபாளர்கள் மட்டும் இப்பக்கத்தைத் தொகுக்கவும். புள்ளிகளினை படிப்படியாகக் கணக்கிடும் வேலை இங்கு இடம்பெறுகின்றன. புள்ளிகள் சட்டதிட்டங்களுக்கு அமைவாகவும் அதிக இறுக்கம் அன்றியுமே கணிக்கப்படுகின்றன.
# விக்கிப்பீடியா:விக்கிக்கோப்பை/2016 புள்ளிகள்

## 2016 போட்டி முடிவுகள்

தமிழ் விக்கிப்பீடியாவில் கட்டுரைகளின் எண்ணிக்கையை அதிகப்படுத்தவும், இருக்கும் கட்டுரைகளை விரிவாக்கவும் நடத்தப்பட்ட போட்டியில் 49 பேர் போட்டியிட தங்கள் பெயர்களைப் பதிவு செய்திருந்தனர். அதில் 21 பேர் பங்குபற்றினர். இப்போட்டியின் மூலம் 1463 கட்டுரைகள் புதிதாக உருவாக்கப்பட்டதோடு, 80 கட்டுரைகள் விரிவாக்கப்பட்டன.  
;குறிப்பு உதவி:
**3 ஆம் இடம்**  
| முதல் 5 இடம் | } |
| --- | --- |  
;முடிவு:  
| பயனர் | புதிய கட்டுரைகள் | புள்ளிகள் |  |
| --- | --- | --- | --- |
| உலோ.செந்தமிழ்க்கோதை | 28 | 840 |  |
| கி.மூர்த்தி | 324 | 2810 |  |
| அன்புமுனுசாமி | 73 | 675 |  |
| நிர்மல் | 02 | 10 |  |
| பாலாஜீ | 19 | 160 |  |
| எஸ். பி. கிருஷ்ணமூர்த்தி | 453 | 3305 |  |
| தியாகு கணேஷ் | 17 | 120 |  |
| அருளரசன் | 72 | 660 |  |
| முரளிதரன் | 06 | 170 |  |
| அப்துல் றஸ்ஸாக் | 09 | 280 |  |
| ஸ்ரீஹீரன் | 03 | 60 |  |
| மாதவன் | 174 | 1485 |  |
| மயூரநாதன் | 01 | 05 |  |
| நந்தகுமார் | 15 | 230 |  |
| AntanO | 72 | 410 |  |
| மணியன் | 169 | 1625 |  |
| அரிஅரவேலன் | 02 | 20 |  |
| மகிழறிவன் | 19 | 490 |  |
| ஹரீஷ் சிவசுப்ரமணியன் | 03 | 40 |  |
| Vatsan34 | 01 | 15 |  |
| Umashankar81 | 01 | 10 | } |
# விக்கிப்பீடியா:விக்கிக்கோப்பை/2016 புள்ளிகள்

## பாராட்டுக்கள்

சிறப்பான ஒருங்கிணைப்பின் மூலம் இந்தக் கன்னி முயற்சியை திருவினையாக்கிய AntanO, ஸ்ரீஹீரன், மாதவன், ஆதவன் ஆகியோருக்கு எனது நெஞ்சார்ந்த பாராட்டுக்களைத் தெரிவிக்கின்றேன். கட்டுரைகளை வடிகட்டி, புள்ளிகளைக் கணக்கிட்டு, முடிவுகளை அறிவித்த ஒருங்கிணைப்பாளர்களுக்கு சிறப்பு நன்றிகள் !! பங்கேற்ற அனைவருக்கும் நன்றிகளும் பாராட்டுதல்களும் !! இந்த வெற்றி முயற்சி தொடர விழைகின்றேன். --மணியன் (பேச்சு) 14:27, 21 சூலை 2016 (UTC)  
:--Booradleyp1 (பேச்சு) 07:40, 31 சூலை 2016 (UTC)
::--<font>அன்பு**மு**னுசாமி<font>**பேச்சு** 07:46, 31 சூலை 2016 (UTC)
# வில்லியம் கோட்டை, இந்தியா

**வில்லியம் கோட்டை** (*Fort William*) கங்கை ஆற்றின் முதன்மை கிளையாறான ஊக்லி ஆற்றின் கிழக்குக் கரையில், கல்கத்தாவில் (தற்போதைய கொல்கத்தா) கட்டப்பட்டுள்ள ஓர் கோட்டை ஆகும். இது பிரித்தானிய இந்தியாவின் வங்காள மாகாணத்தில் துவக்க காலங்களில் கட்டப்பட்டது.  
இக்கோட்டைக்கு இங்கிலாந்து, அயர்லாந்தின் மூன்றாம் மற்றும் இசுக்காட்லாந்தின் இரண்டாம் வில்லியத்தின் பெயர் வைக்கப்பட்டுள்ளது. கோட்டைக்கு முன்னால் உள்ள திடல் இக்கோட்டையின் அங்கமாக இருந்தது; இது கொல்கத்தாவில் உள்ள மிகப்பெரிய நகரியப் பூங்காவாக விளங்குகிறது.
# வில்லியம் கோட்டை, இந்தியா

## வரலாறு

வில்லியம் கோட்டை பழையது, புதியது என இரண்டுள்ளது; பழையது 1696இல் பிரித்தானிய கிழக்கிந்திய நிறுவனத்தால் ஜான் கோல்டுசுபரோவின் கண்காணிப்பில் கட்டப்பட்டது. சர் சார்லசு ஐர் ஊக்லி ஆற்றின் கரையில் தென்கிழக்கு கொத்தளத்தையும் சுவர்களையும் கட்டினார். 1700இல் மூன்றாம் வில்லியம் அரசரின் பெயரில் அழைக்கப்பட்டது. அவரை அடுத்து வந்த ஜான் பேர்டு 1701இல் வடகிழக்குக் கொத்தளத்தைக் கட்டினார். 1702இல் கோட்டையின் நடுவே அரசு மாளிகை (**பேக்டரி**) கட்டது தொடங்கினார். இந்த கட்டமைப்பு 1706இல் முடிவடைந்தது. இந்தத் துவக்கக் கால கட்டிடத்தில் இரண்டு மாடிகள் இருந்தன. உள்காப்பு அறை *கொல்கத்தாவின் கருந்துளை* ஆயிற்று. சூன் 20, 1756இல் கோட்டையை கைப்பற்றிய வங்காள நவாப் சிராச் உத் தவ்லா பிரித்தானிய போர்க் கைதிகளை இந்த அறையில்தான் அடைத்து வைத்தார். அடைக்கப்பட்ட 146 பேரில் 123 பேர் மூச்சடைத்து இறந்ததாக கூறப்படுகின்றது. கோட்டையைக் கைப்பற்றிய கோட்டைக்கு *அலிநகர்* எனப் பெயரிட்டார். இதனால் பிரித்தானியர்கள் புதுக் கோட்டையை கட்ட முற்பட்டனர்.  
1758இல் பிளாசி சண்டைக்குப் பிறகு ராபர்ட் கிளைவ் கோட்டையை மீளமைக்கத் தொடங்கினார்; 1781இல் கட்டி முடிக்கப்பட்டது. இதற்காக இரண்டு மில்லியன் பவுண்டுகள் செலவாயின. கோட்டையைச் சுற்றிலும் தரைமட்டமாக்கப்பட்டு *மைதான்* உருவாயிற்று. இதுவே பின்னாளில் "கொல்கத்தாவின் நுரையீரல்களாக" ஆயிற்று. மைதானம் வடக்கு-தெற்காக 3&nbsp;கி.மீ.யும் அகலவாக்கில் 1&nbsp;கி.மீ.யும் உள்ளது. வில்லியம் கோட்டை கொல்கத்தாவில் இன்றுமுள்ள பிரித்தானிய இராஜ் காலத்துக் கட்டிடங்களில் ஒன்றாகும். இந்தக் கோட்டை 70.9 எக்டேர் பரப்பளவில் அமைந்துள்ளது.  
பழைய கோட்டை புதுப்பிக்கப்பட்டு 1766 முதல் சுங்க அலுவலகங்களுக்கு பயன்படுத்தப்படுகின்றது.  
இன்று இக்கோட்டை இந்தியத் தரைப்படைக்கு உரிமையானது. தரைப்படையின் கிழக்கு ஆணைப்பரப்பின் தலைமையகம் இங்கு செயல்படுகின்றது. இங்கு 10,000 படைத்துறை பணியாளர்கள் தங்கியிருக்கலாம். குடிமக்களுக்கான உள்நுழைவு மட்டுப்படுத்தப்பட்டுள்ளது.  
கொல்கத்தாவின் பிரித்தானிய குடிமக்கள் தொழுகை மையமாக பயன்படுத்தி வந்த இக்கோட்டையில் இருந்த புனித பீட்டரின் தேவாலயம் தற்போது கிழக்கத்திய ஆணைப்பரப்பு தலைமையக துருப்புகளுக்கு நூலகமாக விளங்குகின்றது.
# வில்லியம் கோட்டை, இந்தியா

## கட்டமைப்பு

வில்லியம் கோட்டை செங்கல்லும் சாந்தும் கொண்டு ஒழுங்கற்ற எண்கோணமாக 5&nbsp;ச.கி.மீ. பரப்பில் கட்டப்பட்டுள்ளது. இதன் ஐந்து முகங்கள் நிலப்புறத்தை நோக்கியும் மூன்று முகங்கள் ஊக்லி ஆற்றை நோக்கியும் கட்டப்பட்டுள்ளன. விண்மீன் வடிவ கோட்டையாக பீரங்கித் தாக்குதல்களை சமாளிக்கும் வண்ணம் கட்டப்பட்டுள்ளது. இதனைச் சுற்றி 9மீ ஆழமும் 15 மீ அகலமும் உள்ள வறண்ட அகழி உள்ளது. தேவைப்பட்டால் நீர் நிரப்பக்கூடுமென்றாலும் இந்த வடிவமைப்பு எதிரிமீது சுவர்களை எட்டவிடாது சுடுவதற்கு முதன்மையாக அமைக்கப்பட்டது. இந்தக் கோட்டைக்கு ஆறு வாயில்கள் உள்ளன: சௌரங்கி, பிளாசி, கொல்கத்தா, வாட்டர்கேட், புனித ஜார்ஜசு மற்றும் கருவூல வாயில். இதனுள் 9-குழி குழிப்பந்தாட்ட மைதானம் உள்ளது.  
இதனையொத்த கோட்டைகள் கேரளத்தின் தலச்சேரி போன்ற பிற இடங்களிலும் காணலாம்.
# விக்கிப்பீடியா:விக்கிக்கோப்பை/2016 புள்ளிகள் மணல்தொட்டி

## நந்தகுமார்

- மொத்தம்:15 கட்டுரை - 230 புள்ளி
1. தோல் சிவத்தல் - 35 புள்ளி
1. முகம் சிவத்தல் - 15 புள்ளி
1. கசிவுநீர் - 15 புள்ளி
1. நாவழல் - 15 புள்ளி
1. தீவனப் பயிர்கள் - 45 புள்ளி
1. தீனாநாத் புல் - 05 புள்ளி
1. கினியா புல் - 15 புள்ளி
1. நேப்பியர் புல் - 05 புள்ளி (48 words, 419 characters)
1. கம்பு நேப்பியர் ஒட்டுப்புல் - 25 புள்ளி
1. நீலக் கொழுக்கட்டைப்புல் - 15 புள்ளி
1. கொழுக்கட்டைப்புல் - 05புள்ளி
1. சூபா புல் - 05 புள்ளி
1. மார்வெல் புல் - 05புள்ளி
1. முயல் மசால் - 15 புள்ளி (51 words, 411 characters)
1. வேலி மசால் - 05 புள்ளி
# விக்கிப்பீடியா:விக்கிக்கோப்பை/2016 புள்ளிகள் மணல்தொட்டி

## அப்துல் றஸ்ஸாக்

1. யானை ஆண்டு - 105 புள்ளிகள் (543 சொற்கள்)
1. நல்லூர் இராசதானி
1. உஹத் யுத்தம்
1. மட்டக்களப்பு மாவட்ட இடப்பெயர்கள்
1. திருகோணமலை மாவட்ட தொல்லியல் வரலாறு
1. நாடு காட்டுப் பரவணிக் கல்வெட்டு
1. அடங்காப்பற்று வன்னிமைகள் (1658 - 1697)
1. இறக்காமம்
1. இலங்கை முஸ்லீம்களின் பூர்வீகம்
# சோமந்தேபள்ளி

**சோமந்தேபள்ளி** *(Somandepalle)* என்பது இந்தியா வின் அனந்தபூர் மாவட்டத்தில் உள்ள ஒரு கணக்கெடுப்பில் உள்ள ஊர் ஆகும். பெனுகொண்டா வருவாய் கோட்டத்தின் சோமந்தேபள்ளி மண்டலத்தில் இவ்வூர் அமைந்துள்ளது. அனந்தபூர் நகரச் சுற்றுவட்டாரத்தின் ஒரு பகுதியாக இக்கிராமம் இருக்கிறது. சோமந்தேபள்ளியில் 8426 குடும்பங்களைச்சேர்ந்த 40,219 மக்கள் வசித்தனர்.  
அவற்றில் 20667 பேர் ஆண்கள் மற்றும் 19552 பேர் பெண்கள் ஆவர்.  
ஆறுவயதிற்குக் குறைவான சிறுவர்கள் 5901 பேர் இருந்தனர். அவர்களில் 2960 சிறுவர்கள் மற்றும் 2941 பேர் சிறுமிகள் ஆவர்.
17271 பேர் கல்வியறிவு பெற்றிருந்தனர்.
# சிலமத்தூர்

**சிலமத்தூர்** *(Chilamathur)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் உள்ள ஒரு கிராமம் ஆகும்.
# சிலமத்தூர்

## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி சிலமத்தூர் கிராமத்தின் மக்கள் தொகை 15,449 ஆகும். 1000 ஆண்களுக்கு 984 பெண்கள் என்ற பாலின விகிதம் இங்கு நிலவுகிறது.1706 சிறுவர்கள் ஆறு வயதுக்கு உட்பட்டவர்களாக உள்ளனர். இத்தொகையில் 852 பேர் சிறுவர்களாகவும் 854 பேர் சிறுமிகளாகவும் காணப்பட்டனர். அதாவது 1000 சிறுவர்களுக்கு 1002 சிறுமிகள் என்ற பாலினவிகிதம் காணப்பட்டது. கல்வியறிவு பெற்றவர்கள் மொத்தமாக 9258 பேர் அதாவது 67.37 சதவீதம் பேர் இங்கு வாழ்ந்தனர். மாநிலத்தின் கல்வியறிவு சதவீதமான 67.41% என்பதைவிட சிலமத்தூரின் கல்வியறிவு சதவீதம் அதிகமாகும்.
# அமராபுரம், ஆந்திரப் பிரதேசம்

**அமராபுரம் அல்லது அமரபுரா** *(Amarapura or Amarapuram)* என்பது இந்தியா வின் ஆந்திரப்பிரதேச மாநிலத்தில் உள்ள அனந்தபூர் மாவட்டத்தில் உள்ள ஒரு நகரம் ஆகும்.
# அமராபுரம், ஆந்திரப் பிரதேசம்

## புவியியல் அமைப்பு

14.1333° வடக்கு 76.9833° கிழக்கு 15°.04 வடக்கு 79°54 கிழக்கு என்ற அடையாள ஆள்கூறுகளில் அமரபுரம் பரவியுள்ளது. மேலும் கடல்பட்டத்தில் இருந்து சராசரியாக் 603 மீட்டர்கள் உயரத்தில் இந்நகரம் உள்ளது.
# அமராபுரம், ஆந்திரப் பிரதேசம்

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி :அமராபுரம் மண்டலத்தில் 10,554 குடும்பத்தினரைச் சேர்ந்த 52,717 பேர் வசித்தனர். இம்மக்கள் தொகையில் 26,854 பேர் ஆண்கள் மற்றும் 25,863 பேர் பெண்கள் ஆவர்.  
ஆறுவயதிற்குக் குறைவான சிறுவர்கள் 7136 பேர் இருந்தனர். அவர்களில் 3663 சிறுவர்கள் மற்றும் 3473 பேர் சிறுமிகள் ஆவர்.  
23186 பேர் கல்வியறிவு பெற்றிருந்தனர்.
# பால்ட்டிமோர் மாங்குருவி

**பால்ட்டிமோர் மாங்குருவி** (*Baltimore oriole*; *Icterus galbula*) என்பது சிறிய பறவையும் கிழக்கு வட அமெரிக்காவில் பொதுவாகக் காணப்படும் புலம்பெயர் குஞ்சு பொரிக்கும் பறவையாகவும் உள்ளது. பால்ட்டிமோர் பிரபுவின் சின்னத்தின் நிறம் ஆண் பறவையின் நிறத்தை ஒத்திருப்பதால் அவரின் பெயரால் இப்பறவை அழைக்கப்படுகிறது.  
மாங்குருவி மேரிலாந்து மாநிலப் பறவையாக பால்ட்டிமோர் மாங்குருவி காணப்படுகிறது.
# ஆர். கண்ணன்

**ஆர். கண்ணன்** (பிறப்பு **ராஜ்மோகன்** 21 சூலை 1971) ஓர் இந்தியத் திரைப்பட இயக்குநர் திரைக்கதை ஆசிரியர் ஆவார். வினய், பாவனா ஆகியோரின் நடிப்பில் 2008 ஆம் ஆண்டில் வெளியான ஜெயம் கொண்டான் திரைப்படத்தின் மூலமாக இயக்குநராக அறிமுகமானார்.
# ஆர். கண்ணன்

## இயக்கிய திரைப்படங்கள்

| ஆண்டு | திரைப்படம் | நடிகர்கள் |  |
| --- | --- | --- | --- |
| 2008 | *ஜெயம் கொண்டான்* | வினய், பாவனா |  |
| 2009 | *கண்டேன் காதலை* | பரத், தமன்னா |  |
| 2011 | *வந்தான் வென்றான்* | ஜீவா, டாப்சி பன்னு, நந்தா |  |
| 2013 | *சேட்டை* | ஆர்யா, அஞ்சலி, ஹன்சிகா மோட்வானி |  |
| 2014 | *ஒரு ஊர்ல ரெண்டு ராஜா* | விமல், பிரியா ஆனந்த், சூரி |  |
| 2015 | *போடா ஆண்டவனே என் பக்கம்* | விஷ்ணு, பிரயாகா மார்டின் | } |
# மலை நீலப்பறவை

**மலை நீலப்பறவை** (*mountain bluebird*; *Sialia currucoides*) என்பது நடுத்தர அளவு, எடையும் நீளமும் கொண்ட பறவை ஆகும். இவை மென்மையான நிறத்தில் கீழ் வயிற்றுப் பக்கத்தையும் கருப்புக் கண்களையும் உடையவை. வளர்ந்த ஆண்கள் மெல்லிய அலகையும் பிரகாசமான நீல நிறத்தையும், மென்மையான நிறத்தில் கீழ்ப்பகுதியையும் கொண்டிருக்கும். வளர்ந்த பெண்கள் மங்கில நீல நிறத்தில் வால், சிறகுகள் கொண்டும், சாம்பல் நிறத்தில் நெஞ்சுப்பகுதி, தலைப்பகுதி, பின்பகுதி, தொண்டை ஆகிய பகுதிகளைக் கொண்டும் காணப்படும்.  
- All About Birds: Mountain Bluebird, Cornell Lab of Ornithology
- *The Condor*, Vol. 83, No. 3 (Aug., 1981), pp.&nbsp;252–255
# அல்லைல்பலேடியம்(II) குளோரைடு இருபடி

**அல்லைல்பலேடியம்(II) குளோரைடு இருபடி** *( Allylpalladium(II) chloride dimer)* என்பது (η<sup>3</sup>- C<sub>3</sub>H<sub>5</sub>)<sub>2</sub>Pd<sub>2</sub>Cl<sub>2</sub>. என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும்.காற்றில் நிலைப்புத்தன்மை கொண்ட, மஞ்சள் நிறத்திலான இச்சேர்மம் கரிமத் தொகுப்பு வினைகளில் ஒரு முக்கியமான வினையூக்கியாக விளங்குகிறது.
# அல்லைல்பலேடியம்(II) குளோரைடு இருபடி

## தயாரிப்பு மற்றும் வினைகள்

பலேடியம்(II) குளோரைடு, சோடியம் குளோரைடு மற்றும் அல்லைல் குளோரைடு ஆகியனவற்றின் மெத்தனாலிக் நீர்க்கரைசலை கார்பன் மோனாக்சைடு மூலம் காற்றை நீக்குவதனால் இச்சேர்மத்தைத் தயாரிக்கலாம்.
:2Na<sub>2</sub>PdCl<sub>4</sub> + 2 CH<sub>2</sub>=CHCH<sub>2</sub>Cl + 2 CO + 2 H<sub>2</sub>O → (C<sub>3</sub>H<sub>5</sub>)<sub>2</sub>Pd<sub>2</sub>Cl<sub>2</sub> + 4 NaCl + 2 CO<sub>2</sub> + 4 HCl  
அல்லைல்பலேடியம்(II) குளோரைடு இருபடி வளையபென்டாடையீனைல் எதிரயனி மூலப்பொருட்களுடன் வினைபுரிந்து தொடர்புடைய 18e வளையபென்டாடையீனைல் அல்லைல் பலேடியம் அணைவுச் சேர்மத்தைக் கொடுக்கிறது.
:(C<sub>3</sub>H<sub>5</sub>)<sub>2</sub>Pd<sub>2</sub>Cl<sub>2</sub> + 2 NaC<sub>5</sub>H<sub>5</sub> → 2 Pd(η<sup>3</sup>-C<sub>3</sub>H<sub>5</sub>)(η<sup>5</sup>-C<sub>5</sub>H<sub>5</sub>) + 2 NaCl
# ததியா மாவட்டம்

**ததியா மாவட்டம்** (Datia District) (இந்தி: दतिया जिला) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **ததியா** ஆகும். இது குவாலியர் கோட்டத்தில், புந்தேல்கண்ட் புவியியல் பகுதியில் அமைந்துள்ளது.
# ததியா மாவட்டம்

## மாவட்ட எல்லைகள்

ததியா மாவட்டத்தின் வடகிழக்கில் பிண்டு மாவட்டம், தென்கிழக்கில் உத்தரப் பிரதேசத்தின் ஜான்சி மாவட்டம், தென்மேற்கில் சிவபுரி மாவட்டம், வடமேற்கில் குவாலியர் மாவட்டம் எல்லைகளாக அமைந்துள்ளது.
# ததியா மாவட்டம்

## மாவட்ட நிர்வாகம்

ததியா மாவட்டம் ததியா, சியோந்தா மற்றும் பாந்தர் என மூன்று வருவாய் வட்டங்களைக் கொண்டது.
இம்மாவட்டம் த்தியா, சியோந்தா மற்றும் பாந்தர் என மூன்று சட்டமன்ற தொகுதிகள் கொண்டது. இம்மூன்று சட்டமன்ற தொகுதிகளும் பிந்து மக்களவைத் தொகுதிக்கு உட்பட்டதாகும்.
# ததியா மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 786,754 ஆக உள்ளது. கிராமப்புறங்களில் 76.87% மக்களும்; நகரப்புறங்களில் 23.13% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 18.46% ஆக உயர்ந்துள்ளது. மக்கள் தொகையில் 420,157 ஆண்களும் மற்றும் 366,597 பெண்களும் உள்ளனர். பாலின விகிதம் ஆயிரம் ஆண்களுக்கு 873 பெண்கள் வீதம் உள்ளனர். 2,902 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 271 மக்கள் வாழ்கின்றனர். இம்மாவட்டத்தின் சராசரி படிப்பறிவு 72.63 % ஆகவும், ஆண்களின் படிப்பறிவு 84.20 % ஆகவும், பெண்களின் படிப்பறிவு 59.41 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 110,114 ஆக உள்ளது.
# ததியா மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 747,693 (95.04 %) ஆகவும், இசுலாமிய சமய மக்கள் தொகை
28,483 (3.62%) ஆகவும், கிறித்தவ, சீக்கிய, சமண, பௌத்த சமய மக்கள் தொகை கணிசமாக உள்ளது.
# ததியா மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார பழங்குடியின மொழிகளும் இம்மாவட்டத்தில் பேசப்படுகிறது.
# ததியா மாவட்டம்

## பொருளாதாரம்

இம்மாவட்டத்தின் பொருளாதாரம் வேளாண்மைச் சார்ந்து உள்ளது.
# ததியா மாவட்டம்

## போக்குவரத்து

மத்திய தொடருந்து மண்டலத்தில் புதுதில்லி - போபால் வழித்தடத்தில் இம்மாவட்டம் அமைந்துள்ளது. மேலும் குவாலியர் - ஒரிசாவை இணைக்கும் தேசிய நெடுஞ்சாலை எண் 75 ததியா மாவட்டம் வழியாக செல்கிறது.
# ததியா மாவட்டம்

## கல்வி

ததியா மாவட்டத்தில் 750 துவக்கப் பள்ளிகளும், 500 நடுநிலைப் பள்ளிகளும், 250 உயர்நிலைப் பள்ளிகளும் உள்ளது.
# ததியா மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# விக்கிப்பீடியா:Statistics/April 2016

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# குளோரோபிளாட்டினிக் அமிலம்

**குளோரோபிளாட்டினிக் அமிலம்** *(Chloroplatinic acid)* என்பது [H<sub>3</sub>O]<sub>2</sub>[PtCl<sub>6</sub>](H<sub>2</sub>O)<sub>x</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் அறுகுளோரோ பிளாட்டினிக் அமிலம் என்றும் அழைக்கப்படுகிறது. சிவப்பு நிறத்துடன் திண்மமாகக் காணப்படும் இச்சேர்மம், வர்த்தக முறையில் தயாரிக்கப்படும் பிளாட்டினத்திற்கு முக்கியமான ஆதாரமாக இருக்கிறது. இச்சேர்மத்தின் வாய்ப்பாட்டைச் சுருக்கமாக H<sub>2</sub>PtCl<sub>6</sub> என்று எழுதுவார்கள். இச்சேர்மம், அறுகுளோரோ பிளாட்டினேட்டு எதிரயனியின் (PtCl62-)(PtCl<sub>6</sub><sup>2-</sup>). ஐதரோனியம் (H<sub>3</sub>O<sup>+</sup>) உப்பாகும். ஒரு அறுநீரேற்றாகவும் குளோரோபிளாட்டினிக் அமிலம் கிடைக்கிறது.
# குளோரோபிளாட்டினிக் அமிலம்

## தயாரிப்பு

பிளாட்டினம் கரைகிறது.]]
பிளாட்டினம் புரைம உலோகத்தை இராச திராவகத்தில் கரைத்தால் குளோரோபிளாட்டினிக் அமிலம் உருவாகிறது. இக்கரைசலை ஆவியாக்கினால் பழுப்புச் சிவப்பில் படிகங்கள் உருவாகின்றன.  
: Pt + 4 HNO<sub>3</sub> + 6 HCl → "H<sub>2</sub>PtCl<sub>6</sub>" + 4 NO<sub>2</sub> + 4 H<sub>2</sub>O  
இதேபோன்ற தொடர்புடைய மற்றொரு வினையில் அறுநீரேற்று வடிவம் உண்டாகிறது. H2PtCl6(H2O)6.[5]
இச்சேர்மத்தைத் தயாரிப்பதற்கான மாற்று வழிமுறைகள் தீவிரமாக ஆராயப்பட்டு வருகின்றன.
# குளோரோபிளாட்டினிக் அமிலம்

## வினைகள்

அறுகுளோரோபிளாட்டினிக் அமிலத்தைச் சூடாக்கும்போது முதலில் பிளாட்டினம்(VI) குளோரைடாகச் சிதைவடைகிறது. இந்த காரணத்தால்தான் அறுகுளோரோபிளாட்டினிக் அமிலத்தைச் சூடாக்கும்போது கரையாத பிளாட்டினம் சேர்மங்கள் தோன்றுகின்றன.  
: (H<sub>3</sub>O)<sub>2</sub>PtCl<sub>6</sub>&middot;*n* H<sub>2</sub>O → PtCl<sub>4</sub> + 2 HCl + (*n* + 2) H<sub>2</sub>O
# குளோரோபிளாட்டினிக் அமிலம்

## பயன்கள்

### பொட்டாசியம் உறுதிப்படுத்தல்

பொட்டாசியத்தை உறுதிப்படுத்தும் சோதனையில் குளோரோபிளாட்டினிக் அமிலம் தனித்துவம் மிக்கதாக உள்ளது. இச்சோதனையில் பொட்டாசியம் குறிப்பாக பொட்டாசியம் குளோரோபிளாட்டினேட்டாக வீழ்படிவாகிறது. 85 சதவீத ஆல்ககால் கரைசல்களில் மிகையளவு பிளாட்டினேட்டு அயனிகளுடன் உறுதிப்படுத்தல்கள் மேற்கொள்ளப்பட்டு வீழ்படிவானது எடையிடப்படுகிறது. இதன்மூலம் 0.02 முதல் 0.2 சதவீதம் (மோலார்/பருமன்) வரையான அடர்த்தி அளவுடன் பொட்டாசியத்தை உறுதிப்படுத்தலாம்.
# குளோரோபிளாட்டினிக் அமிலம்

## பயன்கள்

### பிளாட்டினம் தூய்மைப்படுத்தல்

அமோனியம் குளோரைடு போன்ற அமோனியம் உப்புகளுடன் சேர்த்து சூடுபடுத்தும்போது அமோனியம் அறுகுளோரோபிளாட்டினேட்டு வீழ்படிவாகிறது.
# குளோரோபிளாட்டினிக் அமிலம்

## பயன்கள்

### வினையூக்கம்

பல பிளாட்டினம் சேர்மங்களைப் போலவே குளோரோபிளாட்டினிக் அமிலமும் வினையூக்கியாகப் பயன்படுத்தப்படுகிறது. முதன்முதலில், தௌ கார்னிங் என்ற அமெரிக்க பன்னாட்டு நிறுவனத்தைச் சார்ந்த சான் சுபீயர் மற்றும் உடனிணை பணியாளர்கள் சிலைல் ஐதரைடுகளுடன் ஒலிபீன்களைச் சேர்க்கும் ஐதரோசிலைலேற்ற வினையில் இச்சேர்மத்தை வினையூக்கியாகப் பயன்படுத்தினர். குறிப்பாக முக்குளோரோ சிலேன் (SiHCl3) மற்றும் மெத்தில் இருகுளோரோசிலேன் கலந்த சமபுரொப்பனால் (CH3HSiCl2) கரைசல்களை பென்டீன்களுடன் சேர்த்து சுபீயர் பயன்படுத்தினார். முன்னதாக சிலேன்களை ஆல்க்கீன்களுடன் சேர்ப்பதற்கு தனியுறுப்பு வினைகள் தேவைப்பட்டன. ஆனால் அவை திறன்மிக்க முறைகளாக இல்லை . பொதுவாக, குளோரோபிளாட்டினிக் அமிலம் அசலான வினையூக்கிகளுக்கு ஒரு முன்னோடியாகக் கருதப்படுகிறது.
# குளோரோபிளாட்டினிக் அமிலம்

## தொடர்புடைய சேர்மங்கள்

இராச திராவகத்தின் உதவியுடன் தயாரிக்கப்படும் குளோரோபிளாட்டினிக் அமிலம் சில சமயங்களில் நைட்ரசோனியம் அறுகுளோரோ பிளாட்டினேட்டு (NO)2PtCl6) சேர்மம் கலந்து தூய்மைக்கேடு அடைகிறது. நைட்ரோசில் குளோரைடுடன் பிளாட்டினத்தைச் சேர்ப்பதன் மூலம் நைட்ரசோனியம் அறுகுளோரோ பிளாட்டினேட்டு தயாரிக்கமுடியும்.
# வங்காளதேச வங்கி

**வங்காளதேச வங்கி**, வங்காளதேசத்தின் நடுவண் வங்கியாகும். இது ஆசிய கணக்குத் தீர்வக ஒன்றியத்தில் உறுப்பினர்.
# வங்காளதேச வங்கி

## செயல்பாடு

இந்த வங்கியின் செயல்பாடுகளாவன:
- நிதிக் கொள்கைகளை உருவாக்கி செயற்படுத்துதல்
- உள்நாட்டு நிதிச் சந்தையை மேற்பார்வையிடுதல்
- நாட்டின் கையிருப்பை பேணுதல்
- பணத்தாள்களையும், காசுகளையும் அச்சடித்து, மக்களின் பயன்பாட்டுக்கு விடுதல்
# வங்காளதேச வங்கி

## அமைப்பு

இந்த வங்கியின் உயர் அதிகாரியாக ஆளுநர் நியமிக்கப்படுவார். இவரது அலுவலகம் டாக்காவில் உள்ள மோதிஜீல் என்ற பகுதியில் இருக்கிறது. இயக்குநர் குழுமத்தின் தலைவராகவும் செயல்படுவார். குல்னா, சில்ஹெட், போக்ரா, ராஜ்ஷாஹி, சிட்டகொங் உள்ளிட்ட பட்து இடங்களில் இந்த வங்கிக்கு கிளைகள் உள்ளன.
# வங்காளதேச வங்கி

## மேலும் பார்க்க

- வங்காளதேச பொருளாதாரம்
# பாற்சுரப்பி

**பாற்சுரப்பி** அல்லது **பாலூட்டிச் சுரப்பி** (*mammary gland*) பெண்னினப் பாலூட்டிகளில் தனது இளம் சேய்களுக்கு கொடுப்பதற்கான பாலைச் சுரக்கும் உறுப்பாகும். மனிதர்களில் இந்தச் சுரப்பிகள் மங்கையரின் கொங்கைகளில் அமைந்துள்ளன. பசு, ஆடு, மான் போன்ற அசையிடும் விலங்கினங்களில் பாலூட்டிச் சுரப்பிகள் பால்மடிகளில் உள்ளன. உயர்திணை இனங்களல்லாத நாய், பூனை போன்ற பாலூட்டிகளில் பாற்சுரப்பிகள் சில நேரங்களில் **டக்சு** எனப்படுகின்றன.
# பாற்சுரப்பி

## கட்டமைப்பு

முழுமையாக வளர்ந்த பாற்சுரப்பியின் அடிப்படை கூறுகளாக *சிற்றறைகளைச்* (சில மில்லிமீட்டரே அளவுள்ள காலியிட துளைகள்) அடுத்த பால் சுரக்கும் கனசதுர கலங்களும் இவற்றைச் சூழ்ந்துள்ள தசைமேல் தோலிழைம அணுக்களும் ஆகும். இந்தச் சிற்றறைகள் இணைந்து *லோபூல்கள்* எனப்படும் முனைகள் ஆகின்றன. ஒவ்வொரு லோபூலிலிருந்தும் *பாலேந்து நாளங்கள்* கிளம்பி முலைக்காம்பில் முடிகின்றன. தசைமேல் தோலிழைம அணுக்கள் ஆக்சிடாசினின் தூண்டுதலில் சுருங்க, சிற்றறையில் சுரக்கப்படும் பால் முலைக்கொம்பிற்கு எடுத்துச் செல்லப்படுகின்றன. சேய் சப்பும்போது ஆக்சிடாசின் தாக்கத்தில் "கைவிடு மறிவினை" நிகழ்கின்றது; சேயின் வாயில் தாயின் பால் சுரக்கப்படுகின்றது&nbsp;— நாளத்திலிருந்து உறிஞ்சப்படுவதில்லை&nbsp;.  
ஒரு பாலேந்து நாளத்திற்கு வருகின்ற அனைத்து பால் சுரக்கும் திசுக்களும் "எளிய பாற்சுரப்பி" எனப்படுகின்றன; அனைத்து எளிய பாற்சுரப்பிகளும் ஒரு முலைக்காம்பிற்கு வழங்குவதை "சிக்கலான பாற்சுரப்பி" என்கிறோம். மனிதர்களுக்கு பொதுவாக ஒவ்வொரு கொங்கையிலும் ஒன்றாக இரண்டு சிக்கலான பாற்சுரப்பிகள் உள்ளன. மனிதர்களின் சிக்கலான பாற்சுரப்பிகளில் 10 முதல் 20 வரையிலான எளிய பாற்சுரப்பிகள் உள்ளன. இரண்டு முலைக்காம்புகளுக்கு மேலாக இருப்பவை *பாலிதெலியா* என்றும் இரண்டு சிக்கலான பாற்சுரப்பிகளுக்கு மேலுள்ளவை *பாலிமாசுத்தியா* என்றும் குறிக்கப்படுகின்றன.  
பாலேந்து நாளங்களின் மரவடிவ (வேர்.தண்டு,கிளைகள்) உள்ளமைப்பை சரியாக வைத்திருக்க மற்றொரு இன்றியமையா கூறு தேவைப்படுகின்றது – பாற்சுரப்பி தோல் மேற்புறக் கலங்களின் வெளிப்பொருள் அணி (ECM). இதுவும் கொழுப்பினித்திசுக்கள், நார்முன் கலங்கள், அழற்சிக் கலங்கள், மற்றும் பிறவும் பாற்சுரப்பி இழையவலையை உருவாக்குகின்றன. பாற்சுரப்பி தோல் மேற்புறக் கலங்களின் வெளிப்பொருள் அணி முதன்மையாக மேற்புறக் கலங்களாலான அடித்தள சவ்வையும் இணையிழையத்தையும் கொண்டுள்ளது. இவை பாற்சுரப்பிக்கான அடிப்படை வடிவத்தை தாங்குவதோடு உறுப்பின் பல்வேறு கட்ட வளர்ச்சியின்போது பாற்சுரப்பி தோல் மேற்புறத்திற்கும் உள், வெளி சூழலுக்கும் பாலமாக அமைகின்றது.
# பாற்சுரப்பி

## கட்டமைப்பு

### இழையவியல்

பாற்சுரப்பிகள் ஓர் குறிப்பிட்ட வகை அப்போக்கிரைன் சுரப்பியாகும்; இவை சேய் பிறப்பின்போது சீம்பால் உற்பத்தி செய்வதற்கான திறனுடையவை. பாற்சுரப்பிகள் "தலைவெட்டு" சுரத்தல் பண்பைக் கொண்டிருத்தலால் அப்போக்கிரைன் சுரப்பிகளாக அடையாளப்படுத்தப்படுகின்றன. பல நூல்கள் பாற்சுரப்பிகளை மாற்றப்பட்ட வியர்வை நாளங்களாக குறிப்பிடுகின்றன. இருப்பினும் சில அறிஞர்கள் இதனை ஏற்பதில்லை; மாற்றாக இவை கொழுப்புச் சுரப்பிகள் என வாதிடுகின்றனர்.
# பாற்சுரப்பி

## நூற்றொகை

-
- Moore, Keith L. et al. (2010) *Clinically Oriented Anatomy* 6th Ed
# அந்தோனியா மவுரி

**அந்தோனியா மவுரி** (*Antonia Maury*, மார்ச்சு 21, 1866 – சனவரி 8, 1952) ஒரு அமெரிக்க வானியலாளர். இவர் விண்மீன் நிறமாலை தொடர்பான முக்கியமான தொடக்ககால விபரப்பட்டியலை வெளியிட்டார்.
# அந்தோனியா மவுரி

## இளமைக்காலம்

அந்தோனியா மவுரி, 1866ல் நியூயார்க்கின் கோல்ட் இசுப்பிரிங்கு என்னும் இடத்தில் பிறந்தார். நெப்போலியன் பொனபார்ட்டின் போர்களின் விளைவாக போர்த்துக்கலில் இருந்து பிரேசிலுக்குத் தப்பிச்சென்ற பிரபுத்துவக் குடும்பத்தைச் சேர்ந்த, இவரது தாய்வழிப் பாட்டியான அந்தோனியா கொயெட்னா டி பைவா பெரெய்ரா கார்ட்னர் டிரேப்பர் என்பவருடைய நினைவாகவே இவருக்குப் பெயரிடப்பட்டது. இவரது தந்தையார் வணக்கத்துக்குரிய மைட்டன் மோரி, வணக்கத்துக்குரிய சேம்சு மோரியின் நேரடி வம்சத்தைச் சேர்ந்தவரும், சாரா மைட்டன் மோரியின் மகன்களில் ஒருவரும் ஆவார். மோரியின் தாயார், வெர்சீனியா டிரேப்பர், அந்தோனியா கொயெட்னா டி பைவா பெரெய்ரா கார்ட்னர், மருத்துவர் யோன் வில்லியம் டிரேப்பர் ஆகியோரின் மகளாவார்.  
மோரியின் வகைப்பாட்டு முறையையும், நிறமாலையில் வேறுபாடான கோடுகளின் தடுப்புக்கான அவரது விளக்கத்தையும் வானாய்வகத்தின் பணிப்பாளராக இருந்த எட்வார்டு சார்லசு பிக்கரிங் ஏற்றுக்கொள்ளவில்லை. இதனால் மோரி அவ்வானாய்வகத்தை விட்டு வெளியேறினார். ஆனாலும், மோரியின் வகைப்பாட்டின் பெறுமதியை உணர்ந்த டென்மார்க்கைச் சேர்ந்த வானியலாளர் எச்னார் ஏர்ட்சுபிரங், இராட்சத, குள்ள விண்மீன்களை அடையாளம் காணும் தனது முறைமையில் அதைப் பயன்படுத்தினார்.
# அந்தோனியா மவுரி

## பிற்காலம்

பணி ஒய்வுக்குப் பின்னர் இயற்கை, இயற்கைப் பாதுகாப்பு ஆகியவற்றில் மேரி ஆர்வம் கொண்டிருந்தார். பறவை கவனிப்பில் இவர் மகிழ்ச்சியடைந்ததுடன், போர்க்காலத்தில் பெருமளவில் வெட்டப்பட்ட மேற்கத்திய செக்குவோயியா மரங்களைப் பாதுகாப்பதற்காகவும் போராடினார். மோரியின் பாட்டனாரும், தந்தையின் சகோதரரும் வானாய்வகம் நிறுவி ஆய்வு செய்த இடமும், முதன் முதலாக நிலவைத் தொலைநோக்கியூடாக ஒளிப்படம் எடுத்த இடமுமாகிய யோன் வில்லியம் டிரேப்பர் இல்லத்தில் மூன்று ஆண்டுகள் பொறுப்பாளராகவும் இருந்தார். மோரி 1952 சனவர் 8ல் நியூயார்க்கில் உள்ள டோப்சு ஃபெரி என்னுமிடத்தில் காலமானார்.
# அந்தோனியா மவுரி

## விருதுகள்

இவருக்கு 1943 இல் அமெரிக்க வானியல் கழகம் ஆன்னி ஜம்ப் கெனான் வானியல் விருது வழங்கியது.  
நிலாவின் மவுரி குழிப்பள்ளமும் பல சிறு உமிழ்வுக் குழிப்பள்ளங்களும் மற்றவரோடு இணைந்து இவரது நினைவாகப் பெயர் இடப்பட்டுள்ளன.
# பத்தலபள்ளி

**பத்தலபள்ளி** *(Bathalapalle)* என்பது இந்தியாவின் ஆந்திரப் பிரதேச மநிலத்திலுள்ள அனந்தபூர் மாவட்டத்தில் உள்ள ஒரு மண்டலம் மற்றும் கிராமம் ஆகும். தேசிய நெடுஞ்சாலை 205 இல் அனந்தபூருக்கு தென்கிழக்கில் 25 கிலோமீட்டர் தொலைவில் பத்தலபள்ளி இருக்கிறது.
# பத்தலபள்ளி

## புவியியல் அமைப்பு

15.5167° வடக்கு 77.7833° கிழக்கு என்ற அடையாள ஆள்கூறுகளில் பத்தலபள்ளி கிராமம் பரவியுள்ளது. மேலும் கடல்பட்டத்தில் இருந்து சராசரியாக் 340 மீட்டர்கள் உயரத்தில் இக்கிராமம் உள்ளது.
# பத்தலபள்ளி

## மக்கள் தொகையியல்

- இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பத்தலபள்ளி மண்டலத்தில் 8,326 குடும்பத்தினரைச் சேர்ந்த 35,318 பேர் வசித்தனர். இம்மக்கள் தொகையில் 18,087 பேர் ஆண்கள் மற்றும் 17,231 பேர் பெண்கள் ஆவர்.
- ஆறுவயதிற்குக் குறைவான சிறுவர்கள் 4,386 பேர் இருந்தனர். அவர்களில் 2,243 சிறுவர்கள் மற்றும் 2,143 பேர் சிறுமிகள் ஆவர்.
- 15,983 பேர் கல்வியறிவு பெற்றிருந்தனர்.
# யோன் வில்லியம் டிரேப்பர் இல்லம்

**யோன் வில்லியம் டிரேப்பர் இல்லம்** , **என்றி டிரேப்பர் வானாய்வகம்** , **டிரேப்பர் குடில்** எனப் பலவாறாக அழைக்கப்படும் இது, நியூயார்க்கின் ஆசுட்டிங்சு-ஆன்-அட்சன் என்னுமிடத்தில் யூ.எசு 9 வழியில் அமைந்துள்ளது. 1837-1882 காலப்பகுதியில், என்றி டிரேப்பர் தனது தந்தையார் யோன் வில்லியம் டிரேப்பருக்குச் சொந்தமான இந்தக் கட்டிடத்தில் ஒரு வானாய்வகத்தை நிறுவினார். இவ்விடத்திலேயே அவர், தொலைநோக்கி மூலம், நிலவில் இனங்காணத்தக்க சிறப்புக்கூறுகளைக் காட்டும் தொடக்ககால ஒளிப்படங்களை 1863ல் எடுத்ததன் மூலம், வானொளிப்படவியல் வரலாற்றை உருவாக்கினார்.  
இவ்வில்லம் 1975ல் தேசிய வரலாற்றுச் சின்னமாக அறிவிக்கப்பட்டது. இது டிரேப்பர் குடும்பத்தின் பெயரால் அழைக்கப்படும் ஒரு பூங்காவின் நடுவில் அமைந்துள்ளது. இப்போது இது ஆசுட்டிங்சு வரலாற்றுக் கழகத்தின் அலுவலகமாகவும், உள்ளூர் வரலாற்று அருங்காட்சியகமாகவும் பயன்படுத்தப்படுகின்றது.
# சென்னே கொத்தபள்ளி

**சென்னே கொத்தபள்ளி** *(Chenne-kothapalle)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் உள்ள ஒரு கிராமம் ஆகும்.
# சென்னே கொத்தபள்ளி

## புவியியல் அமைப்பு

14°19’03’’ வடக்கு 77°36’26’’ கிழக்கு என்ற அடையாள ஆள்கூறுகளில் சென்னே கொத்தபள்ளி கிராமம் பரவியுள்ளது.
# சென்னே கொத்தபள்ளி

## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி சென்னே கொத்தபள்ளி கிராமத்தின் மக்கள் தொகை 7,387 ஆகும். இம்மக்கள் தொகையில் 3,752 பேர் ஆண்கள் மற்றும் 3,635 பேர் பெண்கள் ஆவர். 1000 ஆண்களுக்கு 969 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 749 பேர் இருந்தனர். அவர்களில் 375 சிறுவர்கள் மற்றும் 374 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 997 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 4415 பேர் அதாவது 66.51 சதவீதம் பேர் இங்கு வாழ்ந்தனர். மாநிலத்தின் கல்வியறிவு சதவீதமான 67.41% என்பதைவிட சென்னே கொத்தபள்ளி கிராமத்தின் கல்வியறிவு சதவீதம் அதிகமாகும்
# கனகானபள்ளி

**கனகானபள்ளி** *(Kanaganapalle)* என்பது இந்தியாவின் ஆந்திரப் பிரதேசம்|ஆந்திரப் பிரதேச]] மநிலத்திலுள்ள அனந்தபூர் மாவட்டத்தில் உள்ள ஒரு மண்டலம் மற்றும் கிராமம் ஆகும்.
# கனகானபள்ளி

## புவியியல் அமைப்பு

14.4500° வடக்கு 77.5167° கிழக்கு என்ற அடையாள ஆள்கூறுகளில் கனகானபள்ளி கிராமம் பரவியுள்ளது.மேலும் கடல்மட்டத்தில் இருந்து சராசரியாக் 426 மீட்டர்கள் உயரத்தில் இந்நகரம் உள்ளது.
# கனகானபள்ளி

## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி கனகானபள்ளி கிராமத்தின் மக்கள் தொகை 6,965 ஆகும். இம்மக்கள் தொகையில் 3,647 பேர் ஆண்கள் மற்றும் 3,318 பேர் பெண்கள் ஆவர். 1000 ஆண்களுக்கு 910 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 712 பேர் இருந்தனர். அவர்களில் 371 சிறுவர்கள் மற்றும் 341 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 919 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 3,755 பேர் அதாவது 60.05 சதவீதம் பேர் இங்கு வாழ்ந்தனர்.
# ராப்தாடு

**ராப்தாடு** *(Raptadu)* என்பது இந்தியாவின் ஆந்திரப் பிரதேசம்|ஆந்திரப் பிரதேச]] மநிலத்திலுள்ள அனந்தபூர் மாவட்டத்தில் உள்ள ஒரு கிராமம் ஆகும். பெத்தபஞ்சானி மண்டலத்தில் இக்கிராமம் அமைந்துள்ளது.
# ராப்தாடு

## புவியியல் அமைப்பு

14°37’04’’ வடக்கு 77°36’19’’ கிழக்கு என்ற அடையாள ஆள்கூறுகளில் ராப்தாடு கிராமம் பரவியுள்ளது.
# தேவாஸ் மாவட்டம்

**தேவாஸ் மாவட்டம்** (Dewas District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **தேவாஸ்** ஆகும். இது உஜ்ஜைன் கோட்டத்தில் அமைந்துள்ளது.  
தேவாஸ் மாவட்டத்தில் நர்மதை ஆறு, காளி சிந்து ஆறு மற்றும் சிப்ரா ஆறு பாய்கிறது.
# தேவாஸ் மாவட்டம்

## மாவட்ட எல்லைகள்

தேவாஸ் மாவட்டத்தின் வடக்கே சாஜாபூர் மாவட்டம், கிழக்கில் செஹோர் மாவட்டம், தென்கிழக்கில் ஹர்தா மாவட்டம், மேற்கில் இந்தூர் மாவட்டம், வடமேற்கில் உஜ்ஜைன் மாவட்டம், தெற்கில் கர்கோன் மாவட்டம், தென்மேற்கில் கண்ட்வா மாவட்டம் எல்லைகளாக உள்ளது.
# தேவாஸ் மாவட்டம்

## மாவட்ட நிர்வாகம்

தேவாஸ் மாவட்டம் சோன்கட்ச், தேவாஸ், பக்லி, கன்னோட், கதேகோன், டோங்க்-குர்து ,ஹத்பிப்பிலியா, சத்வாஸ் மற்றும் உதய்நகர் என ஒன்பது வருவாய் வட்டங்களைக் கொண்டது.
# தேவாஸ் மாவட்டம்

## போக்குவரத்து

தேவாஸ் நகரம் மும்பை - ஆக்ரா தேசிய நெடுஞ்சாலையில் அமைந்துள்ளது. மேற்கு தொடருந்து மண்டலத்தின் இருப்புப்பாதைகள் தேவாஸ் மாவட்டத்தை நாட்டின் முக்கிய நகரங்களுடன் இணைக்கிறது.
# தேவாஸ் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,563,715 ஆக உள்ளது. கிராமப்புறங்களில் 28.89% மக்களும்; நகரப்புறங்களில் 71.11% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 19.53% ஆக உயர்ந்துள்ளது. மக்கள் தொகையில் 805,359 ஆண்களும் மற்றும் 758,356 பெண்களும் உள்ளனர். பாலின விகிதம் ஆயிரம் ஆண்களுக்கு பெண்கள் 942 வீதம் உள்ளனர். 7,020 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 223 மக்கள் வாழ்கின்றனர். இம்மாவட்டத்தின் சராசரி படிப்பறிவு 69.35 % ஆகவும், ஆண்களின் படிப்பறிவு 80.30 % ஆகவும், பெண்களின் படிப்பறிவு 57.76 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 229,339 ஆக உள்ளது.
# தேவாஸ் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,376,591 (88.03 %) ஆகவும், இசுலாமிய சமய மக்கள் தொகை 174,259 (11.14 %) ஆகவும், கிறித்தவ, சீக்கிய, சமண, பௌத்த சமய மக்கள் தொகை கணிசமாக உள்ளது.
# தேவாஸ் மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# தேவாஸ் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# தாடிமர்ரி

**தாடிமர்ரி** *(Tadimarri)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் உள்ள ஒரு கிராமம் மற்றும் மண்டலம் ஆகும்.
# தாடிமர்ரி

## புவியியல் அமைப்பு

14.5667° வடக்கு 77.8667° கிழக்கு என்ற அடையாள ஆள்கூறுகளில் தாடிமர்ரி கிராமம் பரவியுள்ளது.
# தாடிமர்ரி

## மக்கள் தொகையியல்

இந்திய நாட்டின் 2001 : ஆம் ஆண்டு மக்கள் தொகைக் கணக்கெடுப்பின்படி தாடிமர்ரி கிராமத்தில் 7329 குடும்பங்களைச் சேர்ந்த 31,731 பேர் வாழ்ந்தனர். இம்மொத்த மக்கள் தொகையில் 16,259 பேர் ஆண்கள் மற்றும் 15,472 பேர் பெண்கள் ஆவர். ஆறுவயதிற்குக் குறைவான சிறுவர்கள் 3,832 பேர் கிராமத்தில் இருந்தனர். அவர்களில் 1985 பேர் சிறுவர்கள் மற்றும் 1847 பேர் சிறுமிகள் ஆவர். மொத்தமாக 13,932 பேர் கல்வியறிவு பெற்றவர்களாக உள்ளனர். பிப்ரவரி 2014 நிலவரப்படி இக்கிராமத்தில் மொத்தம் 26,804 பேருக்கு ஆதார் அடையாள அட்டை வழங்கப்பட்டுள்ளது.
# நீமச் மாவட்டம்

**நீமச் மாவட்டம்** (Neemuch district) என்பது மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் நீமச் ஆகும். இது உஜ்ஜைன் கோட்டத்தில் அமைந்துள்ளது.  
வடக்கில் இராஜஸ்தான், கிழக்கிலும், தெற்கிலும் மண்டசௌர் மாவட்டம் எல்லைகளாக கொண்டது நீமச் மாவட்டம்.
# நீமச் மாவட்டம்

## மாவட்ட நிர்வாகம்

இம்மாவட்டம் நீமச், ஜிரான், ஜாவத் மற்றும் மானசா என நான்கு வருவாய் வட்டங்களை கொண்டுள்ளது.
# நீமச் மாவட்டம்

## அரசியல்

இம்மாவட்டம் மானாசா, நீமச், மற்றும் ஜாவத் என மூன்று சட்டமன்ற தொகுதிகளையும்; மக்களவைத் தொகுதியை மண்டசௌர் மாவட்டத்துடன் பகிர்ந்து கொண்டுள்ளது.
# நீமச் மாவட்டம்

## பொருளாதாரம்

அபின் உற்பத்தியில் இம்மாவட்டம் முன்னிலையில் உள்ளது. மேலும் எண்ணெய் வித்துக்களும் அதிகம் பயிரிடப்படுகிறது.
ஆசியாவின் பெரிய 151 மெகாவாட் மின்சாரம் உற்பத்தி செய்யும் திறன் கொண்ட சூரியசக்தி ஆலை 750 ஏக்கரில், பிப்ரவரி 2014 முதல் இம்மாவட்டத்தில் செயல்படுகிறது.
# நீமச் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 826,067 ஆக உள்ளது. கிராமப்புறங்களில் 70.31% மக்களும்; நகரப்புறங்களில் 29.69% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 13.77% ஆக உயர்ந்துள்ளது. மக்கள் தொகையில் 422,653 ஆண்களும் மற்றும் 403,414 பெண்களும் உள்ளனர். பாலின விகிதம் ஆயிரம் ஆண்களுக்கு 954 பெண்கள் வீதம் உள்ளனர். 4,256 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 194 மக்கள் வாழ்கின்றனர். இம்மாவட்டத்தின் சராசரி படிப்பறிவு 70.80% ஆகவும், ஆண்களின் படிப்பறிவு 83.91% ஆகவும், பெண்களின் படிப்பறிவு 57.13% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 107,384 ஆக உள்ளது.
# நீமச் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 741,288 (89.74 %) ஆகவும், இசுலாமிய சமய மக்கள் தொகை 67,324 (8.15 %) ஆகவும், கிறித்தவ, சீக்கிய, சமண, பௌத்த சமய மக்கள் தொகை கணிசமாக உள்ளது.
# நீமச் மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# நீமச் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# அசிட்டைல்முப்பியூட்டைல்சிட்ரேட்டு

**அசிட்டைல்முப்பியூட்டைல்சிட்ரேட்டு** *(Acetyltributylcitrate)* என்பது C<sub>20</sub>H<sub>34</sub>O<sub>8</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வேதிப்பொருட்களின் நெகிழ்வுத் தன்மையை அதிகரிக்கச் செய்யும் நெகிழ்வூட்டிச் சேர்க்கைப்பொருளாக இது பயன்படுத்தப்படுகிறது. நிறமற்ற திரவமான இச்சேர்மம் கரிமக் கரைப்பான்களில் கரைகிறது. நகச்சாயம் போன்ற அழகுசாதனப் பொருட்களில் இது ஒரு பகுதிப்பொருளாகக் காணப்படுகிறது. முப்பியூட்டைல்சிட்ரேட்டை அசிட்டைலேற்றம் செய்வதன் மூலம் இச்சேர்மத்தைத் தயாரிக்கலாம். பிசு (2- எத்திலெக்சில்) தாலேட்டு மற்றும் இருசமநோனைல் தாலேட்டு ஆகியனவற்றிற்கு மாற்றான ஒரு நெகிழ்வூட்டியாக இது பயன்படுகிறது.
# பெலுகுப்பா

**பெலுகுப்பா** *(Beluguppa)* என்பது இந்தியாவின் ஆந்திரப் பிரதேசம்|ஆந்திரப் பிரதேச]] மாநிலத்திலுள்ள அனந்தபூர் மாவட்டத்தில் உள்ள ஒரு கிராமம் மற்றும் மண்டலம் ஆகும்.
# பெலுகுப்பா

## புவியியல் அமைப்பு

14.7167° வடக்கு 77.1333° கிழக்கு என்ற அடையாள ஆள்கூறுகளில் பெலுகுப்பா கிராமம் பரவியுள்ளது. மேலும் கடல்மட்டத்தில் இருந்து சராசரியாக் 458 மீட்டர்கள் உயரத்தில் இந்நகரம் உள்ளது.
# பெலுகுப்பா

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி: பெலுகுப்பா மண்டலத்தில் 8,402 குடும்பங்களைச் சேர்ந்த 40,546 பேர் வாழ்ந்தனர். இம்மொத்த மக்கள் தொகையில் 20,734 பேர் ஆண்கள் மற்றும் 19,812 பேர் பெண்கள் ஆவர். ஆறுவயதிற்குக் குறைவான சிறுவர்கள் 5,099 பேர் கிராமத்தில் இருந்தனர். அவர்களில் 2,575 பேர் சிறுவர்கள் மற்றும் 2,524 பேர் சிறுமிகள் ஆவர். மொத்தமாக 19,447 பேர் கல்வியறிவு பெற்றவர்களாக உள்ளனர்.
# சி/1652 ஒய்1

**சி/1652 ஒய்1** *(C/1652 Y1)* என்பது யான் வேன் ரைபீக் மற்றும் பலரால் வெறும் கண்களால் பார்க்கப்பட்ட ஒரு வால்நட்சத்திரம் ஆகும். டச்சு நாட்டைச் சேர்ந்த வானாய்வர்கள் முதன்முதலில் 1652 ஆம் ஆண்டு திசம்பர் மாதம் 16 ஆம் நாளில் பிரேசில் நாட்டிலுள்ள பெர்னம்புகோ மாநிலத்தில் கண்டறிந்தனர்  
சூன் 2008 ஆம் ஆண்டின் தரவுகளின்படி இவ்வால் நட்சத்திரம் சூரியனிலிருந்து 280 வா.அ தொலைவில் இருந்ததாகத் தெரிகிறது. சுற்றுப்பாதையைத் துல்லியமாக உறுதிப்படுத்த இயலாத நிலை என்பதால் மேற்குறிப்பிட்ட தொலைவு தோராயமானதேயாகும்.
# விடபனகல்

**விடபனகல்** *(Vidapanakal)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலம் ஆகும். இக்கிராமம் விடபனகல்லு என்றும் அழைக்கப்படுகிறது.
# விடபனகல்

## புவியியல் அமைப்பு

15.0667° வடக்கு 77.1833° கிழக்கு என்ற அடையாள ஆள்கூறுகளில் விடபனகல் கிராமம் பரவியுள்ளது.மேலும் கடல்மட்டத்தில் இருந்து சராசரியாக் 443 மீட்டர்கள் உயரத்தில் இந்நகரம் உள்ளது.
# விடபனகல்

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி விடபனகல் மண்டலத்தில் 9,116 குடும்பங்களைச் சேர்ந்த 48,353 பேர் வாழ்ந்தனர். இம்மொத்த மக்கள் தொகையில் 24,587 பேர் ஆண்கள் மற்றும் 23,766 பேர் பெண்கள் ஆவர். ஆறுவயதிற்குக் குறைவான சிறுவர்கள் 6,897 பேர் கிராமத்தில் இருந்தனர். அவர்களில் 3,555 பேர் சிறுவர்கள் மற்றும் 3,342 பேர் சிறுமிகள் ஆவர். மொத்தமாக 19,138 பேர் கல்வியறிவு பெற்றவர்களாக உள்ளனர்.